Reklamacija zbog neočitanog brojila i računa sa potrošnjom od 0 kWh
Ako na računu nije iskazana potrošnja električne energije, već su obračunati samo fiksni troškovi, a električnu energiju redovno koristite, moguće je da brojilo nije očitano. U takvoj situaciji preporučujemo da podnesete reklamaciju snabdevaču i zatražite da se utvrdi razlog zbog kojeg očitavanje nije izvršeno i da se nakon očitavanja izvrši ispravka obračuna.
Kome se obraćate?
Reklamacija se podnosi Elektroprivredi Srbije (EPS), kao snabdevaču električnom energijom.
Reklamaciju možete podneti:
· na šalteru EPS-a;
· poštom;
· elektronskom poštom, ukoliko je dostupna za organizacionu jedinicu nadležnu za vaše merno mesto.
Nije obavezno da koristite obrazac EPS-a. Reklamaciju možete podneti i u slobodnoj formi, pod uslovom da sadrži podatke potrebne za postupanje.
Postupak podnošenja reklamacije detaljno je opisan u dokumentu „Kako podneti reklamaciju EPS-u“, koji sadrži informacije o načinu podnošenja reklamacije, podacima koje treba navesti i dokazima o njenom podnošenju.
Kada je korisno podneti reklamaciju?
Preporučujemo da reklamaciju podnesete ako:
· je na računu iskazana potrošnja od 0 kWh, iako električnu energiju redovno koristite;
· sumnjate da brojilo nije očitano;
· želite da proverite kada je izvršeno poslednje stvarno očitavanje;
· želite da se nakon očitavanja izvrši ispravka obračuna i izdaju korigovani računi.

Napomena: Prva strana ovog dokumenta sadrži uputstvo za korišćenje alata. Prilikom slanja Elektroprivredi Srbije koristite samo obrazac sa druge strane, nakon što popunite svoje podatke.







Obrazac:
Reklamacija zbog neočitanog brojila
Predmet: Reklamacija na račun za električnu energiju zbog neočitanog brojila i iskazane potrošnje od 0 kWh
Poštovani,
Podnosim reklamaciju na račune za obračunski period ____________________________, na kojima je prikazana potrošnja od 0 kWh, dok su obračunati samo fiksni troškovi.
Podaci o mernom mestu:
Adresa: ______________________
ED broj: _____________________
Šifra kupca: _________________
Naplatni broj: _______________
Broj brojila (ukoliko je poznat): __________________
Brojilo nije očitano ____________________________, iako se električna energija redovno koristi.
Molim da:
1. od Elektrodistribucije Srbije zatražite hitno očitavanje brojila;
2. me obavestite o datumu poslednjeg stvarnog očitavanja;
3. nakon očitavanja izvršite ispravku obračuna i dostavite korigovane račune;
4. potrošnju rasporedite na obračunske periode u kojima je nastala, kako naknadni obračun ne bi doveo do neopravdanog ulaska u višu zonu;
5. mi dostavite pisani odgovor u zakonskom roku.
Uz reklamaciju dostavljam sledeće priloge:

Molim da mi odgovor dostavite na e-mail __________________________ ili poštom na adresu __________________________.
S poštovanjem,
[bookmark: _GoBack]Ime i prezime: 
Datum: 
Potpis: __________________

